《闻汤户部讣哭之以诗得七章 其七》
清代·姚燮

一哭潘山阳，再哭张松寥。元气泄尾闾，一逝无还潮。

剜心沥悲血，容发吾日彫。恃有孤蝉存，尚识哀蛩号。

子复骑箕星，去与游逍遥。逍遥不在天，亦不在尘壒。

真灵有洞府，其境八埏外。亮无三十年，重当续良会。

转忧吾死后，子谪还为人。纵我再谪世，未必同前因。

万使见如昔，见亦何知亲。见之且即亲，来生岂无死？

浩浩生死悲，茫茫劫安止？

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。